Diari Oficial de la Generalitat Valenciana


Sumari del DOGV 3098, del 13-10-1997 (1997/10265)

RESOLUCIÓ de 8 d'agost de 1997, de la Direcció General de Treball, per la qual es disposa el Registre i Publicació del VI Conveni Col·lectiu Interprovincial de Ferrocarrils de la Generalitat Valenciana (FGV).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/10366


Data del document
:   08-08-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

3405 RESOLUCIÓ de 8 d'agost de 1997, de la Direcció General de Treball, per la qual es disposa el Registre i Publicació del VI Conveni Col·lectiu Interprovincial de Ferrocarrils de la Generalitat Valenciana (FGV). [97/X10648]
  
Vist el text articulat del VI Conveni Col·lectiu Interprovincial de Ferrocarrils de la Generalitat Valenciana (FGV), presentat davant d'aquesta Direcció General de Treball el dia 30 de juliol de 1997, signat el dia 16 de juny de 1997, d'una part, per la representació de l'empresa, i d'una altra, per la dels treballadors, i de conformitat amb allò que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball, d'acord amb les competències que té transferides segons el Reial Decret 4.105/1982, de 29 de desembre,
  
ACORDA
  
Primer
  
Ordenar la seua inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i dipòsit del text original del conveni.
  
Segon
  
Disposar la seua publicació en el Diari Oficial de la Generalitat Valenciana.
  
València, 8 d'agost de 1997.- El director general de Treball: José Luis Colvée Millet.
  
València, 16 de juny de 1997
  
VI CONVENI COL·LECTIU INTERPROVINCIAL DE FGV
  
Aquest conveni no tindrà la consideració de ferm i, per tant, serà inaplicable fins que s'obtinga un informe favorable de les Conselleries d'Economia i Hisenda i de Presidència, de conformitat amb allò que contenen els articles 29.2 i 29.3 de la Llei 4/1996, de 30 de desembre, de la Generalitat Valenciana, de Pressupostos per a l'exercici 1997.
  
Capítol I
  
Disposicions generals
  
Clàusula 1a. Objecte
  
Aquest conveni col·lectiu regula les relacions de treball entre FGV i els/les agents compresos en els àmbits territorials, personal i temporal, i s'aplicarà amb preferència a allò disposat en les altres normes laborals vigents fins aquest moment que s'oposen a allò que s'hi estableix.
  
Clàusula 2a. Àmbit territorial
  
Comprèn totes les dependències en les quals es desenvolupa l'activitat de l'empresa a la Comunitat Autònoma Valenciana.
  
Clàusula 3a. Àmbit personal
  
Aquest conveni afectarà a tots els treballadors i treballadores fixos de FGV i a tots els que s'incorporen o estiguen incorporats a l'empresa amb contractes de treball durant la seua vigència.
  
Se n'exceptuen els càrrecs directius, que segons allò disposat en l'apartat 2 de l'article 1r del Reial Decret 1.382/1985, té caràcter d'alta direcció, la remuneració i les condicions laborals de la qual serà negociada directament pel Consell d'Administració.
  
També seran exclosos del camp d'aplicació d'aquest conveni, aquells/es treballadors/es, l'esfera d'actuació dels quals/de les quals dins de l'organització o nivell de responsabilitat aconselle acordar condicions especials.
  
Així mateix, queden exceptuats aquells que realitzen funcions que es limiten a l'exercici del càrrec de conseller/a en el Consell d'Administració i els/les que s'hi vinculen per contracte d'arrendament de serveis.
  
Clàusula 4a. Àmbit temporal
  
La vigència d'aquest conveni col·lectiu abraçarà el període comprés entre l'1 de gener de 1997 i el 31 de desembre de 1998, independentment de la data que es signe per ambdues parts, llevat d'aquelles matèries en què específicament es pacte una vigència diferent.
  
Clàusula 5a. Naturalesa de les condicions pactades
  
Les condicions pactades formaran un tot orgànic i indivisible, de manera que han de ser considerades globalment als efectes de la seua aplicació.
  
En el ces de declarar-se nul·la o il·legal alguna de les seues clàusules quedaria sense efecte la totalitat.
  
Clàusula 6a. Denúncia del conveni
  
L'avís de denúncia es formularà per escrit, que presentarà la part denunciant a l'altra i a la Direcció General de Treball, de la Conselleria d'Ocupació, Indústria i Comerç, amb una antelació mínima de tres mesos a la data en què finalitze la seua vigència.
  
Mentre no s'arribe a l'acord exprés que substituesca el conveni actual, solament perdran vigència les seues clàusules obligacionals, i es mantindrà en vigor el seu contingut normatiu.
  
Capítol II
  
Condicions econòmiques
  
Clàusula 7a. Salaris per a 1997
  
Els valors dels diferents conceptes retributius queden fixats en les taules salarials adjuntes a aquest conveni.
  
Clàusula 8a. Increments salarials per a 1998
  
S'aplicarà un increment de l'1,5% sobre els conceptes que integren les taules salarials al 31 de desembre de 1997.
  
Clàusula 9a. Actualització de salaris per a 1998
  
Les taules salarials de 1998, seran actualitzades amb el percentatge resultant del diferencial entre el IPC real al 31 de desembre de 1998, i l'1,5% pactat en la clàusula anterior, per a aquest mateix any, quan el IPC real supere el percentatge anteriorment indicat, i serviran de base aquestes últimes taules per a 1999.
  
Aquesta regularització serà efectuada d'una sola vegada durant el primer trimestre de 1999.
  
Clàusula 10a. Gratificacions extraordinàries
  
Independentment de les gratificacions extraordinàries reflectides en taules, de conformitat amb les regles i valoracions establides en el V Conveni Col·lectiu, el personal de FGV percebrà a partir de 1998, en la data que es determine, una nova gratificació extraordinària lineal (igual quantia per a tots els treballadors amb independència del seu nivell salarial i antiguitat) per l'import global de la contraprestació pactada per al compliment dels objectius que s'indiquen en la clàusula 17a del capítol IV d'aquest conveni (85.000 pessetes), que serà revaloritzada amb el percentatge del IPC real al qual es va arribar en 1997 i, l'abonament en nòmina del qual s'efectuarà seguint el mateix procediment i criteri que l'utilitzat en les altres gratificacions extraordinàries, per al càlcul, encara que es realitze en un sol pagament.
  
Aquest pagament que es denominarà Pagament VI Conveni Col·lectiu i no tindrà repercussions sobre altres conceptes.
  
La denominació definitiva d'aquest pagament extraordinari, i també la data en què es faça efectiu, es determinarà en la primera reunió de la Comissió Interpretativa d'aquest conveni.
  
Clàusula 11a. Estructura salarial
  
11.1. Salari inicial, gratificació extraordinària i antiguitat
  
A partir de l'1 de gener de 1997 i per a aquest any, regiran les taules següents:
  
 GRATIFICACIÓ
  
 SALARI INICIAL EXTRAORDINÀRIA ANTIGUITAT
  
TIPUS PTA./MES PTA./BIMESTRE PTA./QUADRIENNI
  
 1 274.192 41.894 3.595
  
2 497.749 42.915 3.682
  
3 237.075 44.237 3.796
  
4 303.598 46.496 3.989
  
5 317.453 49.024 4.206
  
6 251.269 51.682 4.434
  
7 489.261 54.478 4.674
  
8 486.781 57.427 4.927
  
9 429.018 60.532 5.194
  
S'estableixen dues gratificacions extraordinàries anuals, equivalents cada una d'elles, al resultat de sumar els conceptes de salari inicial, antiguitat i complement personal d'antiguitat, si s'escau. El seu pagament es realitzarà mitjançant pagaments per la tercera part d'una gratificació extraordinària, en cadascun dels mesos parells de l'any.
  
L'import de cada quadrienni d'antiguitat suposa el 2'86% del salari inicial i es satisfaran en els pagaments ordinaris mitjançant la clau antiguitat.
  
En tot cas ningú no podrà tenir dret a més de deu quadriennis.
  
Quan un/a agent per raó de jubilació forçosa no puga tenir dret al següent quadrienni, se li pagarà a partir de l'anterior la part proporcional que li corresponga de cada any.
  
Per a la determinació de l'antiguitat es tindrà en compte aquella que reconega FGV.
  
També, es consideraran computables els serveis efectuats de caràcter eventual als agents contractats que adquirisquen la condició de fixos.
  
Clàusula 12a. Valor de l'hora ordinària base per al càlcul de jornades extraordinàries
  
Serviran de base per al càlcul de descansos suprimits, TD, hores restades al descans mínim i d'altres viatges compensables o viatges sense servei.
  
Els valors base, sense antiguitat seran els següents:
  
TIPUS PTA.
  
7 378
  
6 370
  
5 351
  
4 343
  
3 325
  
2 325
  
1 325
  
Aquests valors s'incrementaran en concepte d'antiguitat amb un 6% per quadrienni, amb un màxim de 10 quadriennis.
  
Els valors corresponents segons nivells salarials i nombres de quatriennis apareixen en les taules de l'annex número 1.
  
Clàusula 13a. Valor de l'hora base per al càlcul de les hores estructurals
  
Serviran de base per al càlcul de les hores extres estructurals al 80% i al 100% en els excessos sobre les fixades en mòdul diari, en còmput mensual, compreses en els corresponents gràfics de serveis i qualsevol altra de les tipificades en la Refosa de la Normativa Laboral de FGV
  
Els valors base, que corresponen als mínims de 0 a 4 quatriennis seran els següents:
  
TIPUS PTA.
  
7 544
  
6 534
  
5 508
  
4 494
  
3 468
  
2 468
  
1 468
  
Els valors corresponents segons nivells salarials i nombre de quatriennis apareixen en les taules de l'annex número 1.
  
Clàusula 14a. Indemnització per treballs en diumenges i festius
  
De conformitat amb la normativa sobre aquest particular es pagarà al personal afectat la quantitat figurada en les taules, llevat dels diumenges i festius especials que s'indicaran a continuació per a les poblacions que també es detallen, els quals es pagaran amb la quantitat de 3.610,- pessetes per dia treballat.
  
- Comuns per a València i Alacant:
  
1 de gener, 6 de gener, 1 de maig, 9 d'octubre, 6 de desembre i 25 de desembre.
  
- Exclusives per a:
  
Província de València: 19 de març; Alacant: 24 de juny; El Campello: 16 de juliol; la Vila Joiosa: 29 de juliol; Benidorm: 10 de novembre; Altea: 29 de setembre; Calp: 5 d'agost; Teulada: 7 d'abril; Gata de Gorgos: 6 d'agost; Dénia: 9 de juliol.
  
Aquests set festius especials acordats per a 1997 seran confirmats o modificats de comú acord per al pròxim any.
  
Capítol III
  
Condicions laborals
  
Clàusula 15a. Jornada de treball
  
Per als anys 1997 i 1998 la jornada de treball serà de 1.728 hores, distribuïda, amb caràcter general, en jornades de 8 hores diàries, 5 dies de treball a la setmana i dos descansos continuats; en 216 dies de treball, com a màxim.
  
Podrà ampliar-se la jornada fins un màxim de 20 hores a la setmana, en torn de 12 hores diàries durant 5 dies a la setmana en els serveis següents: estacions de trànsit reduït, baixadors, apartadors, baixadors-carregadors, i també, en estacions compreses en el control de trànsit centralitzat, vigilància en pas a nivell i, agents encarregats de la vigilància d'un punt fix, pagant-se aquesta ampliació com a jornades al 80%.
  
Es respectarà un descans mínim de 10 hores entre jornada i jornada.
  
A l'esmentat personal se li podrà partir la jornada, fins dues hores, pagant-se en aquest cas el 40% de l'import de la dieta, una vegada acordat aquest amb el Comitè d'Empresa.
  
Clàusula 16a.
  
Queden subsistents les condicions acordades en el V Conveni, a excepció de la clàusula 32a (Actuació normativa laboral) establida com a objectiu per a l'any 1996, i la 34a (Salut laboral) en la mesura que la regulació interessada està recollida en la Llei 31/1995, de 8 de novembre, de Prevenció de Riscos Laborals i, en el Reial Decret 39/1997, de 17 de gener, pel qual s'aprova el Reglament del Servei de Prevenció, una vegada constituïts, a més, els corresponents comitès de seguretat i salut, d'acord amb l'acord de la Comissió Interpretativa del V Conveni, de 24 d'abril de 1996.
  
Clàusula 17a. Actualització normativa laboral
  
Malgrat allò indicat en la clàusula anterior, durant la vigència d'aquest conveni, es realitzaran a través de la Comissió Interpretativa, les incorporacions i els aclariments corresponents de tota la normativa generada des del V Conveni Col·lectiu, i aquelles altres que es podrien acordar, per a la seua integració i sistematització dins de la Refosa de la Normativa Laboral.
  
Capítol IV
  
Condicions organitzatives
  
Clàusula 18a.
  
S'insereix en aquest capítol el contingut dels punts 4rt a 6é del Preacord de data 15 de març de 1997, i se sistematitza seguidament:
  
1r- Objectius
  
Ambdues parts acorden el compliment dels següents objectius:
  
Disminució de l'absentisme. Per a portar endavant aquesta acció, s'establiran els mecanismes de seguiment i control de les baixes en general, fins i tot amb visites domiciliàries als afectats. Així mateix s'estableix la comunicació prèvia a la iniciació del servei (una hora abans), llevat que hi haja indisposició sobtada.
  
Agrupació de claus salarials. S'aglutinaran en el concepte de Complement de Lloc de Treball aquells plus que siguen susceptibles d'integrar en aquest, sense que s'ocasione perjudici per a les percepcions: també podran acordar-se agrupacions de claus homogènies, sense que s'ocasione per aquesta raó l'esmentat perjudici.
  
Internalització de treballs o serveis. Aquests treballs o serveis seran duts a terme pel personal directament relacionat amb aquests en cada cas, una vegada acordat amb la representació del personal.
  
Implantació dels sistemes de qualitat total. S'aplicaran els procediments de qualitat total, d'acord amb la representació del personal, en totes les àrees de l'empresa.
  
Reducció del frau. Als efectes de reduir els actuals percentatges de frau en la utilització de les nostres línies per part dels viatgers, s'adoptaran les mesures necessàries per a disminuir aquest, almenys en un 10%.
  
Mesurament de rendiments. S'iniciaran els estudis necessaris per al mesurament dels rendiments del personal, per a la seua gradual implantació d'acord amb la representació del personal.
  
2n- Contraprestacions
  
2.1. En relació amb el punt següent, i pel compliment dels objectius esmentats anteriorment, s'acorda que l'import de la prima a pagar serà de 85.000 pessetes anuals i s'acreditaran en nòmina linealment.
  
2.2. De conformitat amb el que disposa l'actual Llei de Pressupostos de la Generalitat Valenciana no s'aplicarà cap increment en els valors dels diferents conceptes salarials reflectits en les taules actuals, no obstant això, pel compliment dels objectius que s'enumeren en l'apartat 1r d'aquesta clàusula s'estableix el pagament de la prima anual esmentada en el punt anterior, el pagament del qual es percebrà dividit en tres terminis, de 30.000 pessetes, de 25.000 pessetes i de 30.000 pessetes, i es pagarà el primer termini en la nòmina següent a la de l'aprovació d'aquest conveni col·lectiu, el segon termini a juliol, en iguals condicions, i el tercer, així mateix, s'efectuaria a desembre. En tot cas, si es signara el conveni en el mes de juny s'efectuaria una bestreta de 25.000 pessetes, en la nòmina d'aquest mes, mentre s'espera la seua regularització.
  
2.3. La quantitat anterior, es pagarà en clau de nòmina que no tinga repercussions sobre altres conceptes, i la seua suma es consolidarà en el pagament establit en la clàusula 10a del capítol II d'aquest conveni, a partir de 1998.
  
Clàusula 19a. Objectiu per a 1998
  
Igualment per a 1998 s'estableix com a objectiu, en relació amb la clàusula 29a, el manteniment de la plantilla real en els termes numèrics actuals, és a dir 1.102 agents i els que en la data de la signatura es troben en situació d'excedència. Aquesta xifra seria considerada a tots els efectes, encara que durant aquest any, i com a conseqüència de l'explotació de nous trams de les línies actuals, aquesta s'elevara ocasionalment.
  
En compensació a la complimentació d'aquest objectiu per ambdues parts, es tindrà dret en aquest any a una prima per l'import de 20.000 pessetes/ agent any, que es pagaria en l'últim trimestre d'aquest.
  
La quantitat anteriorment indicada es consolidaria i formaria part del Pagament VI Conveni, en la seua nova denominació, l'any 1999.
  
Clàusula 20a. Meses sectorials
  
En el transcurs d'aquest any, es faran les oportunes negociacions, segons el calendari de reunions que es detalla seguidament:
  
JULIOL: Estacions / Comunicacions València
  
SETEMBRE / OCTUBRE: Servei Elèctric Alacant / Agents USI /Via i Obres
  
NOVEMBRE / DESEMBRE: Intervenció i Control / Oficines / Magatzem / Comandaments Intermedis Transports
  
Aquest calendari serà susceptible de modificació per acord d'ambdues parts.
  
Els col·lectius professionals que es tractaran en aquestes meses es corresponen amb els que figuren en l'acord de 3 de juny de 1996.
  
Clàusula 21a
  
Queden sense efecte les clàusules del V Conveni que seguidament es relacionen:
  
Clàusula 35a Nova estructura categorial o valoració de lloc de treball
  
Clàusula 36a Pau Laboral
  
Clàusula 37a Reorganització del Servei de Subestacions
  
Capítol V
  
Beneficis socials
  
Clàusula 22a.
  
Queden modificades les clàusules del V Conveni que seguidament s'indiquen en el sentit que així mateix s'explicita:
  
Clàusula 43a. Gratificació social de vacances
  
Amb idèntica naturalesa la quantitat anual per agent que correspon per aquest concepte, una vegada efectuades les acumulacions del conveni anterior, es figura en les taules salarials. Queda ben comprés, que el pagament d'aquesta gratificació s'efectuarà d'una sola vegada cada any, en el mes anterior en el que els/les agents tinguen grafiades les seues vacances.
  
Clàusula 40a. Préstecs sense interès
  
Queda sense efecte el tercer paràgraf d'aquesta clàusula per la qual s'efectuava una aportació especial i temporal que havia de reintegrar-se en dos anys, i es prorroga la resta del contingut de la clàusula.
  
La xifra destinada a aquest fons, durant la vigència d'aquest conveni, arriba a 88.465.435 de pessetes.
  
Clàusula 23a. Pla de pensions
  
Com a continuació al desenvolupament de la clàusula 48a del V Conveni (estudi pla de jubilació), i en relació amb el pacte reflectit en la Comissió Negociadora d'aquest conveni, de 5 de febrer de 1997, ambdues parts es comprometen a iniciar els tràmits pertinents per a conformar la Comissió Promotora abans de l'1 de setembre d'aquest any, i fer viable la instauració d'un pla de pensions segons els criteris acordats fins el moment per ambdues parts. Queda entès que l'esmentat pla serà d'adscripció voluntària, i per tant el personal que no s'hi adherisca conservarà a títol personal tots els seus drets.
  
Per a l'establiment i constitució del pla de pensions, serà condició indispensable la valoració econòmica dels conceptes a incloure-hi, mitjançant un estudi actuarial independent.
  
Clàusula 24a. Fons extraordinari del comitè de seguretat i salut
  
Es destina una consignació de 400.000 pessetes.
  
Clàusula 25a. Fons per a activitats socioculturals
  
Es manté la quantia actual de 300.000 pessetes i es genera un fons de 150.000 pessetes per a la dotació d'equipatges esportius als agents que participen en competicions d'aquestes activitats. Aquests equipatges portaran imprès el logotip i, si s'escau, la denominació de l'empresa.
  
Aquestes quantitats es repartiran proporcionalment entre València i Alacant, de la mateixa forma que es fa amb el Fons per a Préstecs al Personal. La gestió d'aquests fons es realitzarà entre l'empresa i els representants designats per cada comitè.
  
Capítol VI
  
Drets i deures
  
Clàusula 26a. Foment del valencià
  
Empresa i sindicats es comprometen a estudiar fórmules viables que facen efectiu l'ús del valencià. Amb aquesta finalitat, es facilitarà el seu aprenentatge a tot el personal de FGV i en especial a aquells/es agents que tinguen categories relacionades amb el tracte directe amb el públic, en compatibilitat amb la realització de les seues corresponents jornades laborals.
  
Capítol VII
  
Ingressos
  
Clàusula 27a. Normes reguladores d'ingressos i contractacions temporals
  
Ambdues parts es comprometen a redactar, de comú acord, abans de la acabament d'aquest conveni, les condicions que regulen tant les contractacions temporals, com les indefinides, amb l'objectiu principal que es garantisca la màxima transparència en les seleccions de personal. Conjuntament s'estudiaran els mètodes que permeten en un futur, consolidar la ocupació amb contractacions indefinides. Fins que les esmentades normes no estiguen negociades, amb independència del resultat d'aquestes negociacions, no es procedirà a la conversió de cap contracte temporal indefinit.
  
Clàusula 28a.
  
Queden sense efecte les disposicions de la clàusula 52a del V Conveni Col·lectiu, relativa a contractes temporals en vigor.
  
Capítol VIII
  
Plantilla
  
Clàusula 29a. Plantilla
  
La plantilla global de l'empresa quedarà determinada a través de les negociacions als efectes i de les meses sectorials, referides en la clàusula 20a. En tot cas les negociacions partiran de les plantilles acordades en els diferents serveis.
  
Capítol IX
  
Dret supletori
  
Clàusula 30a
  
En allò no previst en aquest conveni es seguiran les normes vigents contingudes en el Text Refós de Normativa Laboral, que llevat d'errors de transcripció que no generaran cap dret addicional, regularan junt amb el V Conveni Col·lectiu Interprovincial de FGV i les seues comissions interpretatives les condiciones laborals de tot el personal de l'empresa. Així mateix, se seguirà el que disposen les altres normes legals o pactades, no derogades o substituïdes, que regulen les relacions laborals.
  
En idèntic sentit a l'expressat en el V Conveni Col·lectiu i en relació amb les qüestions plantejades en aquelles dates a les màximes instàncies dels Tribunals de Justícia, ambdues parts queden subordinades als termes en els quals es dicten les corresponents resolucions.
  
Annex I
  
Taules salarials